El divendres 10 de maig de 2019 es va inaugurar a la Sala d'Actes de l'Arxiu Comarcal de la Selva una exposició elaborada amb material del fons documental de Joaquim Jordà dipositat al mateix arxiu.
Prenent com a referència les seves darreres cinc pel·lícules, l'exposició fa un recorregut en la biografia i l'obra del cineasta, nascut a Santa Coloma de Farners el 1935 i mort a Barcelona l'any 2006.
La presentació de l'exposició va començar a les 7 del vespre a la Sala d'Actes de l'Arxiu Comarcal de la Selva.
Joan Martí, alcalde de Santa Coloma de Farners, i a continuació el Sr.
Enric Cobo, cap del Servei de Coordinació General d'Arxius, del Departament de Cultura de la Generalitat de Catalunya, va parlar de la importància de l'arrelament dels fons documentals al territori.
Xavier Pérez, coordinador del grup de recerca CINEMA, del Departament de Comunicació de la Universitat Pompeu Fabra i, finalment, fou el torn del Sr.
A continuació Cristina Rubio, estudiant de doctorat de la UPF sobre Joaquim Jordà i comissària de l'exposició, que oferí una breu visita guiada pels blocs temàtics que conformen l'exposició.
L'exposició mostra una selecció de documents del llegat arxivístic i bibliogràfic que Jordà va cedir a l'Ajuntament de Santa Coloma de Farners, el qual consta d'uns 2.500 documents escrits, fotografies, una col·lecció videogràfica, publicacions i documents de caràcter polític, així com també la seva biblioteca personal formada per uns 5.000 volums de temàtica diversa.
De manera especial, l'exposició mostra uns quants documents referits a la darrera dècada de la vida del cineasta, això és, de 1996 a 2006.
En concret, se centra en la seva activitat principal de realitzador i docent de cinematografia.
L'exposició s'estructura en cinc àmbits temàtics que permeten als visitants conèixer el procés creatiu de l'autor i el sentit i evolució dels darrers anys de la seva producció cinematogràfica.
Cada àmbit pren com a tema una pel·lícula de l'autor -Un cos al bosc (1996), Mones com la Becky (1999), De nens (2003), Vint anys no són res (2004) i Més enllà del mirall (2006)-, els documents de les quals permeten aproximar-nos a les diferents fases de desenvolupament d'un projecte: de la concepció a la seva materialització, els canvis que pateix un guió, les diferents versions del dossier d'un mateix projecte, l'etapa de documentació, la cerca de finançament, de localitzacions i personatges, la planificació del rodatge i el seu registre fotogràfic, entre d'altres.
L'exposició inclou també documents relacionats amb activitats de Joaquim Jordà diferents de la cinematografia, com ara les publicacions de premsa del moviment obrer que va aplegar i conservar al seu arxiu, i documents relatius a la seva activitat professional com a guionista i professor universitari, papers que acrediten la seva relació i col·laboració amb altres professionals i el seu mestratge i influència en tota una generació de joves directors de cinema catalans.
L'exposició ha estat coproduïda per l'Ajuntament de Santa Coloma de Farners, l'Arxiu Comarcal de la Selva i el Numax - Centre d'Estudis Joaquim Jordà, de la Universitat Pompeu Fabra.
Col·laboren en la producció la Fundació SGAE, el Departament de Cultura de la Generalitat de Catalunya i l'Acadèmia del Cinema Català.
L'exposició ha estat comissariada per Cristina Rubio, especialista en l'obra del cineasta, i coordinada per Jordi Balló, professor del Departament de Comunicació de la Universitat Pompeu Fabra, i Joaquim Carreras, director de l'Arxiu Comarcal de la Selva.
La mostra, que es podrà visitar a l'Arxiu Comarcal fins al pròxim 27 de juliol, és previst que es traslladi durant el curs acadèmic de 2019-2020 a la Facultat de Comunicació de la Universitat Pompeu Fabra i, posteriorment, al Cinema Truffaut de Girona.